open-index/open-wikipedia-markdown huggingface dataset:
Eunice Jepkoech Sum

**Eunice Jepkoech Sum** (s. 10. huhtikuuta 1988 Burnt Forest, Uasin Gishu, Rift Valley) on kenialainen keskimatkojen juoksija.

Sum sijoittui 2010 Kenian-mestaruuskilpailuissa 800 metrillä kolmanneksi, mutta karsiutui Nairobin Afrikan-mestaruuskilpailuissa saman matkan alkuerissä. Seuraavana vuonna hän oli maansa mestaruuskilpailuissa 800 metrillä toinen ja karsiutui Daegun MM-kilpailujen välieräjuoksussa. Vuonna 2012 hän voitti 800 metrillä Kenian-mestaruuden ja sai hopeaa Porto-Novon Afrikan-mestaruuskilpailuissa ajalla 1.59,13. Hän sijoittui Kenian olympiakarsinnoissa 1&nbsp;500 metrillä toiseksi, mutta karsiutui alkuerissä Lontoon olympialaisissa.

Sum sijoittui 2013 Kenian-mestaruuskilpailuissa 800 metrillä toiseksi ja voitti MM-karsintakilpailun. Hän voitti 800 metrin maailmanmestaruuden Moskovassa ennätyksellään 1.57,38. Seuraavana vuonna hän voitti Kenian-mestaruuden, Glasgow'n Kansainyhteisön kisat ajalla 2.00,31 ja Afrikan-mestaruuden Marrakechissa ajalla 1.59,45. Hän voitti myös maanosien cupin. Hän voitti 2015 Kenian MM-karsinnan ja sai pronssia Pekingin MM-kilpailuissa 2015 ajalla 1.58,18.

Sun sijoittui 2016 Kenian olympiakarsinnassa toiseksi. Rio de Janeiron olympialaisissa hän karsiutui välierissä. Hän oli maansa MM-karsinnassa 2017 toinen, muttei startannut Lontoon MM-kilpailuissa. Hän sijoittui 2018 Kenian-mestaruuskilpailuissa 800 metrillä toiseksi. Dohan MM-kilpailuissa 2019 hän sijoittui 800 metrillä viidenneksi. Vuodelle 2021 siirretyissä Tokion olympialaisissa hän karsiutui 800 metrin alkuerissä.

## Henkilökohtaiset ennätykset
### Ulkoradat

## Lähteet
Gideon Baah

**Gideon Baah** (s. 1. lokakuuta 1991 Accra) on ghanalainen jalkapallopuolustaja, joka pelaa Veikkausliigan FC Hongassa.

Baah on pelannut kotimaassaan Kakyiressa, Zaytunassa, Sporting Saint Mirrenissa ja Asante Kotokossa. Suomessa hän pelasi FC Hongassa sekä HJK:ssa.

Baah on edustanut myös Ghanan miesten maajoukkuetta sekä alle 20-vuotiaiden maajoukkuetta. 

## Ura
Vuonna 2007 Baah voitti kotimaassaan tosi-tv -sarja MNT Soccer Academyn ja hänet palkittiin testileirillä englantilaiseen Chelseaan. Vuonna 2009 Baah teki sopimuksen kotimaansa suurseura Asante Kotokon kanssa. 

Vuonna 2013 Baah siirtyi Veikkausliigassa pelanneeseen FC Honkaan, ja pelasi vakuuttavasti voittaen Veikkausliigan vuoden tulokas ja vuoden puolustaja -palkinnot. Kauden jälkeen hän teki kolmen vuoden sopimuksen HJK:n kanssa. 

Baah siirtyi helmikuussa 2016 New York Red Bullsiin.

### Maajoukkueura
Lokakuussa 2015 Baah sai kutsun Ghanan maajoukkueeseen ja debytoi harjoitusmaaottelussa Kanadaa vastaan tullen vaihdosta kentälle.

## Lähteet
Unisatu (kappale)

**”Unisatu”** on suomalaislaulaja Salomonin vuonna 1975 levyttämä musiikkikappale, jolla hän sijoittui samanvuotisen Syksyn sävel -kilpailun toiselle sijalle. Singlelistalla kappale oli parhaimmillaan sijalla viisi joulukuussa 1975. Lisäksi se nousi radion Jokamiehen listan kärkeen.

Kappaleen sävelsi ja sanoitti Fonovox-levy-yhtiön johtaja Henry Haapalainen. Sovituksesta vastasi Seppo Rannikko, joka toimi kappaleen levytyksessä kapellimestarina.

## Äänitys

Kappale levytettiin Finnvox-studioilla Helsingissä, kun Syksyn sävel -kilpailun kappaleiden viimeinen jättöpäivä hengitti niskaan. Taustojen äänitys sujui normaalisti, mutta Seppo Rannikon sovittaman laulun nauhoituksessa oli suuria ongelmia, kun Salomon ei millään saanut b-osan alun melodiasta kiinni. Niinpä lauluraitaa äänitettiin tuntikausia aamuyön tunneille asti.

## Julkaisu ja vastaanotto

”Unisatu” menestyi vuoden 1975 Syksyn sävel -kilpailussa hyvin; se sijoittui 112 000 postikorttiäänellä toiseksi, keräten kaikista äänistä noin kolmanneksen. Kilpailun voitti Erkki Liikasen ”Evakkoreki” yli 157 000 äänellä. Menestys näkyi myös levynmyynnissä, sillä ”Unisatu” oli marraskuussa Suomen kuudenneksi ja joulukuussa viidenneksi myydyin single. Kappale nousi myös radion Jokamiehen listan ykköseksi.  

Singlen julkaisi Discovox-yhtiö tunnuksella DCS 524. B-puolen kappale oli ”Ei parempaa”, joka oli julkaistu alun perin jo vuonna 1972. Se oli alkujaan Salomonin toisen singlen a-puoli. 

”Unisatu” ilmestyi myös Salomonin esikoisalbumilla *[[Salomon (albumi)|Salomon]]* vuonna 1976. Se oli levyn yhdestoista raita.

### Listasijoitukset

## Kokoonpano kappaleella

*Salomon – laulu
*Seppo Rannikko – kapellimestari
*Juhani Aaltonen – huilu
*Jarmo Ahvenainen – viulu
*Veli-Pekka Bister – sello
*Maija Hapuoja – taustalaulu
*Heikki Hämäläinen – viulu
*Tapani Ikonen – rummut
*Markku Johansson – trumpetti
*Erkki Koskimo – pasuuna
*Pentti Lasanen
*Yrjö Lasonpalo – viulu
*Kai Lind – taustalaulu
*Kari Lindstedt – sello

*Arja Loukas – alttoviulu
*Marjukka Nenonen – viulu
*Jussi Pesonen – viulu
*Jörgen Petersen – trumpetti
*Ahti Pilvi – viulu
*Seppo Rautasuo – viulu
*Rauno Salminen – viulu
*Vladimir Shafranov – piano
*Irma Tapio – taustalaulu
*Juhani Tiainen – viulu
*Taisto Wesslin – kitara
*Ilkka Willman – basso
*Jorma Ylönen – viulu

## Muita versioita

Kappaleesta on tehty jonkin verran cover-versioita. Vuonna 1975 Uniset levytti ”Unisadun” tuoreeltaan kokoelmalevylle *Mitä Suomi soittaa 4*. Samana vuonna Pertti Metsärinteen orkesteri taltioi sen toiselle kokoelmalle *Listoilla 4*. Vuonna 1987 oli vuorossa Zetor ja vuonna 1990 Ari Klem.

## Lähteet
William P. Clark

**William Patrick Clark, Jr.** (23. lokakuuta 1931 Oxnard, Kalifornia, Yhdysvallat – 10. elokuuta 2013 Shandon, Kalifornia) oli yhdysvaltalainen lakimies, virkamies ja poliitikko, joka palveli useissa korkeissa viroissa presidentti Ronald Reaganin virkakauden aikana. Clark toimi Reaganin hallinnossa apulaisulkoministerinä (), kansallisen turvallisuuden neuvonantajana 1982-1983 sekä Yhdysvaltain sisäministerinä 1983–1985.

Clark syntyi Kalifornian Oxnardissa lakimiessukuun. Hänen isoisänsä Robert oli Venturan piirikunnan sheriffi ja Marshal ja isä William Sr. oli Oxnardin poliisipäällikkö. William Clark palveli 1950-luvun puolivälissä armeijan vastavakoilujoukoissa Euroopassa. Hän opiskeli lakia Stanfordin yliopistossa ja Loyola Law Schoolissa. Hän ei koskaan suorittanut yliopistollista arvosanaa, mutta läpäisi kuitenkin lakimiestutkinnon hyväksytysti.

Clarkin yhteistyö Ronald Reaganin kanssa alkoi vuonna 1966 Reaganin vaalikampanjassa Venturan piirikunnassa. Clark työskenteli Reaganin ollessa Kalifornian kuvernööri tämän liittovaltionhallinnossa Sacramentossa. Tämän jälkeen Clark nimitettiin virkaan liittovaltion vetoomustuomioistuimeen Los Angelesiin ja myöhemmin liittovaltion korkeimman oikeuden tuomariksi. Reaganin tultua valituksi presidentiksi, Clark seurasi tätä huippuvirkoihin Washingtoniin.

Clark toimi kansallisen turvallisuuden neuvonantajana aikaan, jolloin Reagan taivutteli Neuvostoliittoa aserajoituksiin. Hän oli myös pääfilosofeja Reaganin rauhaa voiman kautta -ajattelutavassa. Time-lehti nimesi Clarkin Valkoisen talon vaikutusvaltaisimmaksi mieheksi kansilehtitarinassaan 1983. New York Timesin mukaan Clark oli Reaganin lähin luottohenkilö. Poliittisen uransa jälkeen Clark toimi laki- ja liiketoimintakonsulttina omassa yrityksessään.

## Yksityiselämä
Vetäydyttyään jukisuudesta Clark suunnitteli yhdessä Joan-vaimonsa kappelin, jonka he lahjoittivat kotikuntaansa Shandoniin. Clark oli uskonnoltaan roomalaiskatollinen ja vakaumuksellinen abortinvastustaja. Clarkilla ja hänen neljä vuotta aiemmin kuolleella vaimollaan oli viisi lasta. Clark kuoli kotimaatilallaan pitkällisen Parkinsonin taudin jälkeen.

## Lähteet
Hurrikaani Frederic

**Hurrikaani Frederic** oli vuoden 1979 Atlantin hurrikaanikauden kuudes trooppinen sykloni. Se on yksi tuhoisimmista hurrikaaneista, joita on rantautunut Yhdysvaltain Meksikonlahden rannikolle. Vain kolme kuukautta aiemmin perustettu FEMA oli keskeisessä asemassa liittovaltion hätäavun jakamisessa. Myrskyn tieltä evakuoitiin noin 300&nbsp;000 ihmistä.

## Lähteet
John Mortimer

**John Mortimer** (21. huhtikuuta 1923 – 16. tammikuuta 2009) oli brittiläinen asianajaja ja kirjailija. Hän kirjoitti romaaneja, näytelmiä, kuunnelmia ja elokuvakäsikirjoituksia sekä omaelämäkerrallisia teoksia.

Mortimer valmistui 1948 Oxfordista asianajajaksi ja toimi myös teatteriarvostelijana muun muassa *[[New Statesman]]issa* ja *[[Observer]]issa*. Esikoisromaani *Charade* ilmestyi 1974.

Mortimerin puoliso oli vuosina 1949–1971 kirjailija Penelope Mortimer (suom. *Neljäs avioliittoni*).

## Suomennettu tuotanto
* *Valtakirja*, kuunnelma (*The Dock Brief*), suomentanut Antero Tiusanen, Helsinki: Yleisradio 1964 (moniste, Kansalliskirjastossa)
* *Oikeusjuttu*, näytelmä (*The dock brief*); suomentanut Heikki Räisänen, Helsinki: Työväen Näyttämöiden Liitto
* *Rakkautta aamiaistunnilla*, näytelmä (*Lunch hour*); suomentanut Eini Nenonen, Helsinki: Työväen Näyttämöiden Liitto
;Artikkeleita
* Järjestyksen luvattu maa, Suomen Kuvalehti 1984: 29, s. 60–63 (aiheena Singapore ja viimeinen oikeusjuttu)
* Lauren Bacall: "Liian nuorena liian onnellinen", Suomen kuvalehti 1985: 29, s. 52–55

## Lähteet

## Aiheesta muualla
*
Painin maailmanmestaruuskilpailut 2013

**Vuoden 2013 painin maailmanmestaruuskilpailut** järjestettiin Budapestissa, Unkarissa 16.–22. syyskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Budapest Sports Arena. Kyseessä oli viides kerta, kun Budapest isännöi painin MM-kilpailuja.

Budapestin MM-kilpailut olivat ensimmäiset suurten sääntömuutosten jälkeen käydyt aikuisten MM-kilpailut: muun muassa jaksovoittopainista siirryttiin takaisin kumulatiiviseen pistelaskuun.

## Mitalistit
### Kreikkalais-roomalainen paini

### Vapaapaini

### Naispaini

## Suomen joukkue
Suomi lähetti Budapestiin viisi kreikkalais-roomalaisen tyylin painijaa ja yhden vapaapainijan. Kreikkalais-roomalaisen painin 66-kiloisten sarjan edustuspaikasta aiottiin järjestää karsintaottelu Sasu Kaasisen ja Tero Välimäen välillä, mutta loukkaantumisten vuoksi karsintaottelu peruttiin, eikä sarjaan lähetetty painijaa.

### Kreikkalais-roomalainen paini
Lähde: Painiliitto

### Vapaapaini

## Lähteet
* Painitietokanta foeldeak.com 
* Virallinen kisasivusto  
* Kisatirtoja FILAn sivustolla  

### Viitteet
Lisdeksamfetamiini

**Lisdeksamfetamiini** (L-lysiini-dekstroamfetamiini dimesylaatti) on deksamfetamiinin aihiolääke. Yhdysvaltain elintarvike- ja lääkevirasto FDA:n hyväksymä käyttökohde on ADHD lapsilla ja aikuisilla. Suomessa lisdeksamfetamiinilla on myyntilupa valmistenimillä Elvanse ja Elvanse Adult, joissa lisdeksamfetamiini on dimesylaattisuolana. Lisdeksamfetamiini on deksamfetamiinin ja L-lysiini-aminohapon muodostama amidi (aihiolääke), joka hajoaa aktiiviseksi deksamfetamiiniksi veressä. Koska lisdeksamfetamiini muuttuu vaikuttavaksi deksamfetamiiniksi vasta elimistössä, sen väärinkäytön mahdollisuus on vähäinen. Elvanse-lääkevalmiste on saanut myyntiluvan Suomessa 4. kesäkuuta 2013 ja se luokitellaan Suomessa huumausaineeksi. Lääke on Suomessa rajoitetusti peruskorvattava.

## Lähteet

## Aiheesta muualla
*PubChem: Lisdexamfetamine 
*Human Metabolome Database (HMDB): Lisdexamfetamine 
*DrugBank: Lisdexamfetamine 
*Kyoto Encyclopedia of Genes and Genomes (KEGG): Lisdexamfetamine
Levern Spencer

**Levern Donaline Spencer** (s. 23. kesäkuuta 1984) on saintlucialainen korkeushyppääjä.

Spencer on opiskellut ja kilpaillut Yhdysvalloissa Georgian yliopiston yleisurheilujoukkueessa. Hänet on myös nähty useasti Suomessa kilpailemassa Eliittikisoissa.

Spencer voitti Pan-Amerikan kisoissa kultaa 2015 tuloksella 194 ja 2019 tuloksella 187 sekä sai pronssia 2007. Kansainyhteisön kisoissa hän saavutti kultaa 2018 tuloksella 195 sekä pronssia 2010 ja 2014. Hän sijoittui kolmanneksi myös alle 18-vuotiaiden MM-kilpailuissa 2001 sekä maanosien cupissa 2010 ja maanosien cupissa 2018. Hän voitti Keski-Amerikan ja Karibian mestaruuden 2001, 2005, 2008, 2009, 2011 ja 2013 sekä kultaa Keski-Amerikan ja Karibian kisoissa 2018. MM-kilpailuissa hän sijoittui 11:nneksi Moskovassa 2013 ja 12:nneksi Pekingissä 2015. Sisäratojen MM-kilpailuissa hän oli seitsemäs 2014, viides 2016 ja kymmenes 2018. Hän osallistui myös Rio de Janeiron olympialaisiin vuonna 2016 ja sijoittui finaalin kuudenneksi. Kyseessä on Saint Lucian kaikkien aikojen paras olympiasijoitus.

## Henkilökohtaiset ennätykset
Lähde: IAAF
;Ulkoradat
* 200 metrin juoksu: 24,22 (2005)
* Pituushyppy: 608 (2014)
* **[[Korkeushyppy]]: 198 (2010)**

;Sisäradat
* Korkeushyppy: 195 (2014)

## Lähteet
Veikko Honkanen (poliitikko)

**Veikko Honkanen** (6. syyskuuta 1908 Varpaisjärvi – 15. toukokuuta 1999) oli suomalainen Keskustapuolueen poliitikko, kansanedustaja ja kunnallisneuvos.

## Ura
Veikko Honkasen vanhemmat olivat puuseppä Ville Honkanen ja Eeva Lovisa Leskinen. Honkanen kävi maamieskoulun sekä pienviljelysneuvojaopiston. Sittemmin hän työskenteli maatalouskerhoneuvojana Johanneksessa ja Savon­rannalla. Vuonna 1939 hänestä tuli Pudasjärven maatalous- ja asutusneuvoja, jota virkaa hän hoiti vuoteen 1947 saakka. Tämän jälkeen Honkanen siirtyi Pudas­järven Osuus­pankin johtajaksi. Vuonna 1952 hänet valittiin Pudas­järven kunnanjohtajaksi.

Veikko Honkanen toimi Maalaisliiton eli myöhemmän Keskustapuolueen kansanedustajana vuosina 1962–1966 ja 1967–1970 Oulun läänin vaalipiiristä. Hän kuului muun muassa laki- ja talousvaliokuntaan ja sosiaalivaliokuntaan. Lisäksi hän toimi presidentin valitsija­miehenä vuosina 1962 ja 1968. Honkasella oli myös useita muita luottamustehtäviä: hän oli muun muassa Pudasjärven kunnanvaltuuston puheenjohtaja ja kunnanhallituksen jäsen, Pohjois-Pohjan­maan maa­kunta­liiton hallituksen puheenjohtaja, Iijokilaakson kuntain toimikunnan puheenjohtaja ja Suomen kunnallis­liiton liittovaltuuston jäsen. Lisäksi hän oli Koillis-Pohjanmaan maatalouskoulun johtokunnan ja Koillis-Pohjan sähkö oy:n hallituksen puheenjohtaja sekä Vesihuoltoliiton hallituksen jäsen.

Veikko Honkanen sai ansioistaan kunnallis­neuvoksen arvonimen vuonna 1972.

Honkasen puolisona oli vuodesta 1939 lähtien Hilja Turtiainen. Heillä oli neljä lasta.

## Lähteet
*
Joy Seppala

**Joy Victoria Seppala** (s. 25. lokakuuta 1961 Yhdysvallat) on amerikansuomalaiset sukujuuret omaava yhdysvaltalainen sijoittaja. Hän toimii vuonna 1998 perustamansa hedgerahastoyhtiö Sisu Capital Limitedin sijoituspäällikkönä Lontoossa. Aikaisemmin Seppala on työskennellyt muun muassa ranskalaisen Paribas-investointipankin palveluksessa.

## Coventry City FC
Seppala on viime vuosina tullut tunnetuksi englantilaisen jalkapalloseuran Coventry City FC:n omistajana. Sisu Capital hankki konkurssin partaalla olleen seuran omistukseensa joulukuussa 2007. Yhtiön arveltiin sijoittaneen Coventryyn yli 25 miljoonaa puntaa vuoteen 2011 mennessä. Toiminnan ollessa raskaasti tappiollista Sisu Capital vähensi Coventryn rahoitusta ja seura putosi kauden 2011/2012 päätteeksi Englannin kolmanneksi korkeimmalle sarjatasolle ensimmäistä kertaa 48 vuoteen. 

Ennen kauden 2013/2014 alkua omistajat ilmoittivat Coventryn siirtyvän pelaamaan kotiottelunsa Coventryn Ricoh Arenalta noin 40 kilometrin päässä sijaitsevaan Northamptonin kaupunkiin. Sisu Capital piti Coventryn kaupungin omistaman stadionin vuokria liian korkeina. Päätös aiheutti seuran kannattajien keskuudessa suurta vastustusta ja on johtanut muun muassa tuhansien ihmisten mielenosoituksiin, jossa Sisu Capitalia on vaadittu luopumaan Coventryn omistajuudesta. Lisäksi yli 13 000 ihmistä allekirjoitti vetoomuksen, jossa joukkuetta vaadittiin pysymään Coventryssä. Myös Coventryn kaupunginhallituksen puheenjohtaja on vedonnut Seppalaan avoimessa kirjeessään.

## Lähteet
Magnus Ingesson

**Bengt Magnus Ingesson** (s. 18. helmikuuta 1971 Luulaja) on ruotsalainen hiihtovalmentaja ja aktiiviuransa lopettanut maastohiihtäjä.

Ingesson saavutti urheilijanurallaan yhden arvokisamitalin, viestin MM-hopean Lahdessa 2001. Hän osallistui myös Salt Lake Cityn talviolympialaisiin 2002, missä hän sijoittui 15 kilometrillä kahdeksanneksi ja 50 kilometrillä 16:nneksi.

Ingesson on toiminut Charlotte Kallan henkilökohtaisena valmentajana.

Vuonna 2010 Ingessonille myönnettiin yhdessä Joakim Abrahamssonin kanssa Tidningarnas Telegrambyrån urheilujohtajapalkinto.

## Lähteet
* Magnus Ingesson Bio, Stats and Results  Olympics at Sports-Reference.com 
* 

### Viitteet
Maturín

**Maturín** on Monagasin osavaltion pääkaupunki Venezuelassa. Vuonna 2011 siellä oli 447 283 asukasta.

Kaupungin perustivat kapusiinimunkit vuonna 1760.

## Lähteet

## Aiheesta muualla
Ruskosiipihaukka

**Ruskosiipihaukka** (*Butastur liventer*) on pitkäsiipihaukkojen sukuun kuuluva lintu. Sitä tavataan Kambodžassa, Kiinassa, Indonesiassa, Laosissa, Myanmarissa, Thaimaassa ja Vietnamissa.

Sen populaation koon on arvioitu olevan 670-6&nbsp;700 aikuista yksilöä, mutta pienenemässä elinalueiden tuhoutumisen johdosta, joskin se jossain määrin sietää maanviljelykäyttöön siirtymisestä aiheutuvia muutoksia.

Sen elinpiiriä ovat kuivat savannit, pensaikot ja kosteikot.

Ruskosiipihaukka on aikuisena 38–43&nbsp;cm pitkä. Sen pää ja alapuoli on harmaa, ja kruunussa, kaulassa ja rinnassa on juovitusta. Muuten se on päältä punaruskeanharmaa, ja yläpyrstö on kirkkaan punaruskea. Lennossa sen lentosulat ja yläpyrstö ovat yläpuolelta punaruskean pähkinänruskeat, ja alta sen vartalo on harmaa, alasiipien peitinhöyhenet ovat valkoiset ja lentosulat ja alapyrstö ovat harmaat. Nuori lintu on väriltään sameampi ja ruskeampi, ja sen pää on ruskeanharmaa ja päänjuova on valkoinen.

Laji on kooltaan ja muodoltaan samanlainen kuin muuttolintu harmaanaamahaukka, mutta tuolla lajilla on ruskeampi yläpuoli ja pyrstö, valkoinen kurkku ja ruskea-valkoraitainen vatsa.

Ruskosiipihaukan ravintoon kuuluvat liskot, pienet nisäkkäät ja suuret hyönteiset. Sen ääntely on kimeä *pit-piu*.

## Lähteet
Gustaf von Kothen

**Gustaf von Kothen** (21. helmikuuta 1778 Kirkkonummi – 26. tammikuuta 1851 Helsinki) oli suomalainen vapaaherra, juristi, aatelissäädyn edustaja Porvoon valtiopäiväivillä, sekä valtiopäivien Siviili- ja talousvaliokunnan jäsen, jonka ura huipentui senaatin jäsenyyteen. 

Von Kothen aloitti opiskelun Turun akatemiassa 1793 ja sai 1795 todistuksen kelpoisuudesta oikeusvirastoihin. Hän aloitti auskultanttina Turun hovioikeudessa kesällä 1795 ja sai seuraavana vuonna hovioikeuden ylimääräisen notaarin arvon. Hänet nimitettiin keväällä 1797 Ruotsin oikeusrevisiotoimituskunnan ylimääräiseksi kanslistiksi ja Turun hovioikeuden kanslistiksi 1799. Hän yleni hovioikeudessa 1802 ensin ylimääräiseksi viskaaliksi ja sitten notaariksi.

Von Kothen toimi pääkatselmuskomissaarina 1804–1805 katsastettaessa Suomen armeijaa ja laivastoa. Vuonna 1807 hänet nimitettiin Vehmaan tuomiokunnan tuomariksi. Hän osallistui Porvoon valtiopäiville 1809 ja valittiin tällöin Siviili- ja talousvaliokunnan sekä ritariston ja aatelin yksityisen valitusvaliokunnan sekä toimitusvaliokunnan jäseneksi. Von Kothen sai laamannin arvon 1811 ja määrättiin seuraavana vuonna jäseneksi Viipurin läänin hallinnon uudelleenjärjestelykomiteaan ja vielä samana vuonna hänet nimitettiin Viipurin lakikunnan laamanniksi. Vuonna 1820 hänet kutsuttiin senaatin talousosaston jäseneksi. Senaatin kamari- ja tilintekotoimituskunnan väliaikaiseksi apulaispäälliköksi hänet nimitettiin 1823 ja päälliköksi 1825. Von Kothen sai valtioneuvoksen arvon 1826 ja todellisen valtioneuvoksen arvon 1833, jolloin hänet siirrettiin senaatin oikeusosaston jäseneksi. Vuonna 1840, kun Helsingin yliopisto vietti 200-vuotisjuhliaan, hänet vihittiin lakitieteen kunniatohtoriksi. Ritarihuoneen johtokunnan jäsenenä von Kothen oli 1825–1848.

Gustaf von Kothenin isä oli Uudenmaan rakuunoiden majuri, vapaaherra Gustaf von Kothen (1748–1808) ja äiti Christina Elisabet Aminoff (1751–1792). Äiti oli ratsumestari Fredric Aminoffin ja tämän ensimmäisen puolison Maria Elisabeth Rotkirchin tytär. Gustaf von Kothenin nuorempi sisar Augusta Eleonora Lovisa von Kothen oli senaattori Jacob Wilhelm Hisingerin puoliso. Gustaf von Kothenin puoliso oli Johanna Agnes Tollet (1784–1835), jonka vanhemmat olivat henkirakuunoiden kapteeni Daniel Tollet ja tämän toinen vaimo Anna Fredrika von Gertten. Von Kothenin ja Tolletin kolmesta pojasta Gustafista, Casimirista ja Mauritz Ferdinandista tuli kaikista kenraalimajureita Venäjän keisarillisessa armeijassa.

## Lähteet
Mihail Prišvin

**Mihail Mihailovitš Prišvin** (, 4. helmikuuta 1873 Hruštšovon kartano Jeletsin lähellä – 16. tammikuuta 1954 Moskova) oli venäläinen neuvostokirjailija.

Mihail Prišvin syntyi kauppiasperheeseen. Hän opiskeli Riian polyteknikumissa ja oli vuoden 1897 ajan vangittuna osallistuttuaan marksilaisen kerhon toimintaan. Loppututkinnon Prišvin suoritti Leipzigin yliopistossa, minkä jälkeen hän työskenteli semstvon agronomina ja ensimmäisen maailmansodan aikana sotakirjeenvaihtajana. Lokakuun vallankumouksen jälkeen hän toimi maalaiskoulujen opettajana.

Prišvinin ensimmäinen kertomus ilmestyi vuonna 1906. Hän harrasti perinteentutkimusta ja kansatiedettä ja matkusteli paljon eri puolilla Venäjää. Prišvinin ensimmäinen kirja, matkakuvauskokoelma *V kraju nepuganyh ptits* (”Seudulla jolla linnut eivät pelkää ihmistä”, 1907) perustuu Itä-Karjalaan suuntautuneen matkan vaikutelmiin. Kirjailija tunnetaan erityisesti lyyris-filosofisista luonnonkuvauksistaan, joista parhaita on pienoisromaani *Elämänjuuri* (*Ženšen*, 1933). Omaelämäkerrallisia teoksia ovat romaani *Kaštšejeva tsep* (”Vuorenhaltijan kahle”, 1923–1954, julkaistu 1960) ja siihen liittyvä luomistyön kuvaus *Žuravlinaja rodina* (”Kurkien kotimaa”, 1929). Historia ja nykyaika yhdistyvät toisiinsa Karjalaan sijoittuvassa *Keisarin tiessä* (*Osudareva doroga*, julkaistu 1957). Monet Prišvinin teoksista on suunnattu lapsille.

## Suomennettuja teoksia
* *Kurki: kertomuksia*. Petroskoi: Karjalais-suomalaisen SNT:n valtion kustannusliike, 1950.
* *Keisarin tie*. Suom. Vieno Levänen. Petroskoi: Karjalan ASNT:n valtion kustannusliike, 1959.
* *Vanha sieni*. Suom. Esa Adrian. Teoksessa: *Neuvostoproosaa 2*. WSOY, 1974.
* *Elämänjuuri*. Suom. Ulla-Liisa Heino. Gummerus, 1984.

## Lähteet

## Aiheesta muualla
* Mihail Prišvinin teoksia Lib.ru-sivustolla 
* Mihail Prišvinille omistettu sivusto 
* Duninon Prišvin-museon sivusto
Risto Myyrä

**Risto Väinö Juhani Myyrä** (16. heinäkuuta 1942 Lahti – 30. tammikuuta 2023 Lahti) oli suomalainen kiekonheittäjä. Myyrällä oli vuonna 1971 hallussaan  62,74.

Myyrä voitti Kalevan kisoissa SM-hopeaa vuosina 1971 ja 1984 sekä SM-pronssia vuonna 1972. Vuoden 1971 Helsingin EM-kisoissa hän sijoittui kahdenneksitoista. Uransa alkupuolella Myyrä kilpaili SM-tasolla myös kolmiloikassa ja kymmenottelussa sekä kilpaili kiekonheiton ohella kuulantyönnössä (ennätys 17,20 vuodelta 1982). Maaotteluissa hän oli mukana kymmenkunta kertaa, joissa voitti kiekonheiton Suomi–Romania–Viro-ottelussa vuonna 1971 tuloksella 60,06.

Seuratasolla Myyrä edusti muun muassa Lahden Ahkeraa ja häntä valmensivat Simo Helminen ja Ilmari Nieminen.

Myyrä oli ammatiltaan palomies. 

## Lähteet
Carl Adam Adlerstjerna

**Carl Adam Adlerstjerna** (vuoteen 1834 **Avellan**; 9. syyskuuta 1776 Viapori, Helsinki – 27. elokuuta 1857 Turku) oli suomalainen juristi, joka eteni urallaan senaatin oikeusosaston jäseneksi ja Vaasan hovioikeuden presidentiksi. 

## Ura
Carl Adam Avellan tuli ylioppilaaksi Turun akatemiaan 1790 ja suoritti lakitieteen tutkinnon 1793. Auskultantiksi Turun hovioikeuteen hän pääsi 1794 ja 1795 hänet nimitettiin hovioikeuden ylimääräiseksi notaariksi, 1799 kanslistiksi, 1800 ylimääräiseksi viskaaliksi, 1800 notaariksi, 1806 varakanneviskaaliksi, 1808 sihteeriksi ja 1809 asessoriksi. Vuonna 1814 Avellan määrättiin jäseneksi komissioniin, jonka tehtävänä oli lakikokoelman tarkastus. Turun hovioikeuden hovioikeudenneuvokseksi hänet nimitettiin 1816 ja hovioikeuden varapresidentiksi 1826.

Avellan kutsuttiin senaatin oikeusosaston jäseneksi 1828 ja hänet nimitettiin Vaasan hovioikeuden presidentiksi 1833. Hänet korotettiin 1834 aatelissäätyyn ja kirjoitettiin 1835 Suomen ritarihuoneeseen nimellä Adlerstjerna. Hänet vihittiin lakitieteen kunniatohtoriksi Helsingin yliopiston viettäessä 200-vuotisjuhliaan vuonna 1840. Adlerstjerna sai omasta pyynnöstään eron hovioikeuden presidentin virasta 1841 ja hän sai säilyttää palkkansa elinikäisenä eläkkeenään. Elämänsä viimeiset vuodet hän asui omistamallaan Gunnarsnäsin tilalla Paraisten kunnassa.

## Perhe
Carl Adam Avellanin vanhemmat olivat Rymättylän kirkkoherra Carl Avellan (1741–1808) ja tämän ensimmäinen puoliso Maria Rebecka Laman (1740–1794). Äidin vanhemmat olivat luutnantti Henrik Laman ja Maria Rebecka Barck. Avellanin ensimmäinen puoliso oli 1806–1814 Anna Kristina Lindqvist (1785–1814), jonka vanhemmat olivat Turun akatemian professori Johan Henrik Lindqvist ja tämän ensimmäinen puoliso Christina Fredrica Laihiander. Avellanin toinen puoliso oli vuodesta 1821 lähtien Gunilla Kristina Sofia af Grubbens (1790–1863), jonka vanhemmat olivat Ruotsin Itäintian komppanian johtaja, kauppaneuvos Mikael Grubb (aateloituna af Grubbens) ja tämän toinen puoliso Sofia Elisabet Wasz. Professori Johan Henrik Avellan oli Avellanin veli.

## Ritarikunnat

*   Pyhän Vladimirin ritarikunta kolmannen luokan risti
*   Pyhän Stanislauksen ritarikunta ensimmäisen luokan risti

## Lähteet
Hans Westerback

**Hans "Hasse" Westerback** (12. marraskuuta 1947 – 23. kesäkuuta 2013) oli suomalainen liikemies ja matkanjärjestäjä. Vuonna 1979 hän perusti Turussa edullisiin etelänmatkoihin erikoistuneen Hassen Matkat -yhtiön, joka aloitti toimintansa tilauslennoilla Rodokselle. Pian yhtiö kasvoi valtakunnalliseksi ja se oli 1980-luvulla Suomen suurin ja kannattavin matkatoimisto. Westerback myi yrityksen vuonna 1988 Rantasipi-hotelliketjun silloiselle omistajalle Karisma Investille. Tämän jälkeen hän käytännössä luopui yrittäjyydestä ja jatkoi uraansa sijoittajana. Westerback kuoli sydänsairauteen 65 vuoden ikäisenä.

## Lähteet
Vänninmäki

**Vänninmäki** on kylä Sonkajärven kunnassa Pohjois-Savossa.

Kylässä toimii nuorisoseura, jonka salibandyjoukkue voitti Savon Sanomat -turnauksen 2011. Seura sai Kotiseutuliitolta 4&nbsp;000 euron avustuksen seurantalon kunnostamiseen vuonna 2014.

Vänninmäen kylätoimikunta on jäsenenä Pohjois-Savon Kylät ry:ssä. Kylässä toimii myös Vänninmäen Erämiehet ry ja Vänninmäen maa- ja kotitalousseura ry.

Reserviläisjärjestöt järjestivät Vänninkylässä toukokuussa 2014 ”Vänninmäen vyörytykseksi” kutsutun Sandelsjotos-maanpuolustustapahtuman.

Sonkajärven kansalaisopistolla on toimintaa Vänninmäen koululla.

Vänninmäeltä lähtöisin olevia henkilöitä ovat muun muassa maastohiihtäjä Kalle Eskelinen, keskustapuolueen poliitikko ja kunnallisneuvos Tahvo Rönkkö, Mannerheim-ristin ritari Ville Väisänen, toimittaja, juontaja ja savontaja Olavi Rytkönen sekä muusikko Jaakko Kauppinen.

## Lähteet

## Kirjallisuutta
*Rönkkö, Viljo: *Vänninmäen kyläkirja*, Vänninmäen kylätoimikunta, 1990.
Eoliset muodostumat

**Eoliset muodostumat** ovat tuulen aikaansaamia maanpinnan muotoja. Yleisesti ottaen tuuli vaikuttaa maanpinnan muotoihin kuluttamalla, kuljettamalla ja kasaamalla.   

Suomessa esiintyviä eolisia muodostumia ovat dyynit sekä tuulen kasaamat lössimäiset kerrostumat. Lisäksi syntyy tuulen kulutuksen aikaansaamia deflaatiopainanteita, kuten tunturien hiekkapaljastumat. Eolisia muodostumia on Suomessa syntynyt etenkin jääkauden lopun eli niin sanotuissa periglasiaalisissa olosuhteissa.

Maailmanlaajuisesti eolisia muodostumia, kuten erilaisia dyynejä, esiintyy runsaasti myös etenkin hiekka-aavikoilla.  

## Katso myös
* Suomen dyynit

## Lähteet

## Aiheesta muualla
Tauno Hannus

**Tauno Hannus** (synt. **Hannelius**, 3. helmikuuta 1895 Uusikirkko – 11. tammikuuta 1958 Helsinki) oli suomalainen lentokapteeni ja Suomen ilmavoimien majuri, jota pidetään yhtenä Suomen ilmailun pioneereista.

## Elämä
Viipurin läänin Uudellakirkolla syntynyt Tauno Hannelius kävi seitsemän luokkaa Viipurin suomalaista lyseota ja opiskeli sen jälkeen Helsingin Kauppiaitten Kauppaoppilaitoksessa. Hän osallistui vuoden 1918 sisällissotaan valkoisten puolella, ja liittyi sen jälkeen ilmavoimiin tehden opintomatkoja eri puolille Keski-Eurooppaa. Elokuussa 1919 Hannelius sai Ranskan ilmailuklubin ohjaajatodistuksen sen kahdentenakymmenentenä ohjaajana. Myöhemmin hän palveli muun muassa Ilmailupataljoonassa sekä Kauhavan Ilmailukoulussa. Talvisodan aikana Hannus toimi Helsingin väestösuojelutoimiston päällikkönä ja jatkosodan aikana Helsingin ilmasojelun päällikkönä. Toisen maailmansodan jälkeen Hannus työskenteli liike-elämässä. 

Vuonna 1921 Hannus voitti Suomen Ilmailuklubin ensimmäiset lentokilpailut, jotka järjestettiin ilmavoimien vuosipäivänä Kruunuvuorenselällä Helsingissä. Kilpailukoneita oli 11 kpl, jotka kaikki olivat tuolloin vielä ilmavoimien koneita. Ne oli jaettu kahteen luokkaan, nopeisiin ja hitaisiin. Nopeitten Breguet-koneiden luokan maaliinlaskukilpailun voitti luutnantti Eero Könni ja hitaampien Caudron-koneiden kilpailun vänrikki Tauno Hannelius. Hannus sai Suomen ilmailuliiton vuosittaisen kiertopalkinnon Harmon-patsaan vuonna 1936. Kiertopalkinto lopetti kiertämisensä vuoden 1937 jälkeen pariksi vuosikymmeneksi. Majuriksi ylennetty Tauno Hannus oli aloitteentekijänä, jotta patsas saatiin jälleen kiertoon vuodesta 1957 lähtien.

## Teokset
*

## Lähteet

## Aiheesta muualla
 Luettelo Tauno Hannuksen lehtiartikkeleista
* 19 vuotta ilmassa ja vähän maassakin. 3000 lentotuntia, 4 maahansyöksyä - kerran palavassa koneessa ilman laskuvarjoa. Harmon-palkinnon voittajaa haastattelemassa, Hakkapeliitta, 16.11.1937, nro 46, s. 10, Kansalliskirjaston digitaaliset aineistot
Tummakääminen

**Tummakääminen** (*Stemonitis fusca*) on limasieni, jonka tyypillinen kasvualusta on lahopuu. Se on yksi käämisten suvun (*Stemonitis*) kuudestatoista lajista. Tummakääminen on kosmopoliitti, ja se on Suomessakin yleinen koko maassa. 

Tummakäämisen tunnusmerkkinä ovat isot, seepianruskeat sporangiot eli itiöpesäkkeet. Lajinmääritys varmistetaan toteamalla mikroskoopilla itiöiden pinnan piikkiriveistä muodostunut verkkokuviointi. Itiöiden läpimitta on 7–10 mikrometriä, ja joissakin itiöissä erottuu muuta itiötä vaaleampi ituhuokonen.

## Lähteet

## Aiheesta muualla
BAUHAUS-galan

**BAUHAUS-galan** (aiemmin **DN-galan**) on vuosittain Tukholmassa järjestettävä huipputason yleisurheilutapahtuma, joka on pidetty vuodesta 1967 lähtien. Vuodesta 2010 lähtien se on kuulunut Timanttiliigaan. Sitä ennen se kuului n ykköstason Super Grand Prix -sarjaan.

Kilpailun historiassa on tehty kolme maailmanennätystä:
Syanamidi

**Syanamidi** (CH2N2) on epäorgaaninen yhdiste. Syanamidia käytetään rikkaruohomyrkkynä ja muiden yhdisteiden valmistuksessa.

## Rakenne, ominaisuudet ja reaktioita

Syanamidi on huoneenlämpötilassa väritöntä ja kiteistä ainetta. Sillä on kaksi tautomerista muotoa syanamidimuoto ja karbodi-imidimuoto. Tasapainotilassa vallitseva muoto on syanamidimuoto ja karbodi-imiditautomeeria esiintyy vain hyvin pieniä määriä. Karbodi-imidimuoto on kuitenkin vallitseva silylaatio- ja stannylaatioreaktioissa.

Syanamidi liukenee erittäin hyvin veteen. Nämä vesiliuokset ovat heikosti happamia. Alhaisin liukenevuus veteen on −15&nbsp;°C:n lämpötilassa, jolloin syanamidi ja vesi muodostavat eutektisen seoksen. Stabiilein syanamidin vesiliuos on, kun liuoksen pH-arvo on noin 5. Se hajoaa hitaasti vedessä hiilidioksidiksi ja ammoniakiksi ja happojen läsnä ollessa ureaksi. Rikkivedyn kanssa yhdiste reagoi tioureaksi.

Yhdiste polymeroituu helposti. Se muodostaa muun muassa dimeerin disyandiamidin ja trimeerin melamiinin. Yhdisteeseen voidaan lisätä polymeroitumista estäväksi stabilisaattoriksi esimerkiksi natriumdivetyfosfaattia. Syanamidille tapahtuu additio- ja substituutioreaktioita. Yhdisteen syanoryhmä on nukleofiilinen ja reagoi helposti alkyloivien yhdisteiden kanssa, jolloin muodostuu alkyloituja johdannaisia. Ammoniakki ja ammoniumyhdisteet reagoivat syanamidin kanssa additioreaktioilla muodostaen guanidiinijohdannaisia.

## Valmistus ja käyttö
Ensimmäisen kerran syanamidia valmistettiin vuonna 1838 syanogeenikloridin eli kloorisyanidin ja ammoniakin välisellä reaktiolla. Muita aikaisemmin käytettyjä tapoja oli myös tiourean reaktio lyijy- tai elohopeayhdisteiden kanssa. Nykyään syanamidin tuotanto perustuu kalsiumsyanamidin vesiliuoksen ja hiilidioksidin väliseen reaktioon.

Syanamidia voidaan käyttää rikkaruohomyrkkynä ja eräät kasvit kuten ruisvirna (*Vicia villosa*) tuottavat sitä allelokemikaalinaan. Teollisuudessa syanamidia käytetään selluloosan ja muiden kasvikuitujen vetyperoksidivalkaisun apuaineena ja polymeeriteollisuudessa epoksihartsien ja polyuretaanivaahtojen valmistuksessa. Tärkein käyttö on kuitenkin hyönteismyrkkyjen, rikkaruohomyrkkyjen ja lääkeaineiden valmistus. Syanamidista valmistetaan maatalouskemikaaleina käytettäviä 3-amino-1,2,4-triatsolia, heksatsinonia, karbendatsiimia, benomyyliä, pyrimetaniiliä ja asetamipridiä. Yhdisteestä valmistettavia lääkeaineita ovat muun muassa simetidiini, minoksidiili, imatinibi, etraviriini, albendatsoli, flubendatsoli ja mebendatsoli.

## Lähteet
Timanttihelmikäs

**Timanttihelmikäs** (*Pardalotus punctatus*) on helmikkäiden heimoon kuuluva varpuslintu.

## Levinneisyys
Timanttihelmikästä tavataan Australian etelä- ja itäosissa. Sen on kuvattu olevan paikallisesti yleinen, vaikkakin harvinaisempi levinneisyysalueensa lounaisosissa. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vielä vaarassa.

## Lähteet
Kuollut jo saapuessaan

**Kuollut jo saapuessaan** viittaa seuraaviin elokuviin:

**[[Kuollut saapuessaan]]* (*D.O.A.*), Rudolph Matén ohjaama film noir -elokuva vuodelta 1950
**[[K.J.S. – Kuollut jo saapuessaan]]* (*D.O.A.*), Rocky Mortonin ohjaama elokuva vuodelta 1988
Luettelo Bosnia-Hertsegovinan lentoyhtiöistä

Tämä on **luettelo [[lentoyhtiö]]istä**, jotka operoivat tai ovat operoineet Bosnia-Hertsegovinassa.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä
Tasmanianhelmikäs

**Tasmanianhelmikäs** (*Pardalotus quadragintus*) on helmikkäiden heimoon kuuluva varpuslintu.

## Levinneisyys
Tasmanianhelmikästä tavataan kotoperäisenä Tasmaniassa ja joillain sen lähisaarilla. Sen kannaksi arvioidaan 1&nbsp;000–1&nbsp;500 yksilöä. Laji on luokiteltu erittäin uhanalaiseksi, koska sen levinneisyysalue on hyvin pieni ja pirstoutunut.

## Elinympäristö
Tasmanianhelmikäs elää avoimissa mannaeukalyptuksen (*Eucalyptus viminalis*) muodostamissa metsissä.

## Lähteet
Punkaharjun Valtionhotelli

**Punkaharjun Valtionhotelli** on hotelli Punkaharjun harjualueella. Harjualueelle rakennettiin keisari Nikolai I:n avustuksella metsänvartijan talo vuonna 1845. Talo palveli myös matkailijoita. Vuonna 1879 alettiin rakentaa metsänvartijan talosta Valtionhotellia, ja metsänvartija siirtyi asumaan muualle. Sveitsiläistyylisen metsänvartijan talon suunnitteli Ernst Lohrmann, mutta rakennusta on myöhemmin laajennettu useaan otteeseen. Punkaharjun Valtionhotelli on edelleen majoituskäytössä, ja se Suomen vanhin toimiva majoitusliike. Hotelli restauroitiin vuosina 1978–1979 sekä vuonna 2016. 

Majoituspulan vuoksi Punkaharjun Valtionhotellin viereen valmistui 1890-luvulla arkkitehti Sebastian Gripenbergin suunnittelema Keisarinnan Huvila. Rakennus oli tuolloin nimeltään Villa Punkasyrjä. Tiettävästi keisarinna ei koskaan yöpynyt huvilassa, joten nykyisen nimen alkuperä on hämärän peitossa.

Punkaharjun Valtionhotelli siirtyi vuonna 2016 yksityiseen omistukseen ja on sen jälkeen toiminut nimellä **Hotelli Punkaharju**. Vuoteen 2023 asti Hotellin yrittäjänä toimi Saimi Hoyer, mutta yritys meni konkurssiin.

Ulosottolaitos takavarikoi hotellin joulukuussa 2024. Hotellin omistaa nyt (kesä 2025) yhdysvaltalinen Artur Karaman. Vuonna 2026 kohteet on ostanut suomalaisen Thomas Zilliacuksen hallinnoima perheyhtiö.

## Lähteet

## Aiheesta muualla

*
* Punkaharjun Valtionhotellin, nykyisen Hotelli Punkaharjun kotisivut
Kultasiipihelmikäs

**Kultasiipihelmikäs** (*Pardalotus rubricatus*) on helmikkäiden heimoon kuuluva varpuslintu.

## Levinneisyys
Kultasiipihelmikästä tavataan laajalla alueella Australiassa. Levinneisyysalueensa itäosia lukuun ottamatta sen on kuvattu olevan melko yleinen, ja sen kannankehitys on vakaa. Laji on luokiteltu elinvoimaiseksi.

## Lähteet
Anu Kuivalainen

**Anu Johanna Kuivalainen** (s. 17. joulukuuta 1964 Lahti, Suomi) on suomalainen dokumenttielokuvien tekijä. 

Kuivalainen on opiskellut valokuvausta Lahden taideteollisessa opistossa ja valmistunut dokumenttielokuvaohjaajaksi Aalto-yliopistosta.

Hän on voittanut elokuvillaan kahdesti Tampereen elokuvajuhlien kotimaisen kilpailun (*Orpojen Joulu* 1994 ja *[[Musta kissa lumihangella]]* 1999) sekä saanut erikois-Jussin elokuvasta *Orpojen Joulu* vuonna 1995. Hänen elokuviaan on esitetty ja palkittu runsaasti kansainvälisillä elokuvafestivaaleilla.

Kuivalaiselle myönnettiin taiteilijaeläke 2026.

## Filmografia
* *Täällä kaukana* (1990)
* *Orpojen Joulu* (1994)
* *[[Musta kissa lumihangella]]* (1999)
* *Saaren Vangit* (Maarit Lallin kanssa) (2002)
* *Taatan Paha Uni* (2003)
* *[[Sopimus (elokuva)|Sopimus]]* (Iskuryhmän kanssa) (2008)
* *[[Aranda (elokuva)|Aranda]]* (2011)
* *[[Sielunmetsä]]* (2017)
* *[[Lauluja rakkaudesta (elokuva)|Lauluja rakkaudesta]]* (2020)
* *[[Kymmenen kirjettä tulevaisuuteen]]* (2024)

## Palkintoja ja tunnustuksia
* Kettu-palkinto 1994 elokuvasta *Orpojen joulu*.
* Tampereen elokuvajuhlien kotimaisen kilpailun pääpalkinto 1994 (*Orpojen joulu*).
* Tulevaisuuden-Jussi (*Orpojen joulu*), 1995.
* Tampereen elokuvajuhlien yli 30-minuuttisten sarjan pääpalkinto 1999 (Musta kissa lumihangella).
* Vuoden dokumenttielokuvapalkinto 2023 (tuottajana ja yhtenä ohjaajista elokuvasta *Poikkeustila*).

* Aho & Soldan -elämäntyöpalkinto DocPoint-festivaalilla 2024.

## Lähteet

## Aiheesta muualla
* 
* Tervonen, Kaisu: Nainen ­vailla kovia­ aiheita: Dokumentaristi Anu Kuivalainen saa palkinnon elämäntyöstään. Suomen Kuvalehti 25.1.2024. Viitattu 29.1.2024.
Vesiverso

**Vesiversot** ovat versoja, jotka kasvavat puun rungosta tai yli vuoden vanhoista oksista, piilevistä silmuista. Piilevät silmut ovat näkyvillä puun kuoressa
tai uppoutuneina kuoren alle sen alaisina silmuina. Niitä kutsutaan joskus villeiksi versoiksi, vaikka tämä termi on oikeammin sovellettu versoihin, jotka
nousevat maasta. Voimakkaat pystyt vesiversot kehittyvät usein vahingoittumisen tai leikkaamisen seurauksina.

Vesiversojen uuden kasvun rakenne ei ole yhtä voimakasta kuin puun luonnollinen kasvu ja versot ovat enemmän alttiita taudeille ja tuholaisille. Puun kehityksen kannalta tämän kaltaiset versot eivät ole toivottuja, koska niihin muodostuu erittäin vähän hedelmiä, tai puissa voimakas pysty kasvu voi johtua
sellaisista versoista. 

Vesiversot ovat käyttökelpoisia siirrännäisiä latvan varttamisessa.
Savannipriinia

**Savannipriinia** (*Prinia erythroptera*) on herttujen heimoon kuuluva varpuslintu.

## Levinneisyys
Savannipriiniaa tavataan laajalla alueella Afrikan länsi-, keski- ja itäosissa. Sen on kuvattu olevan paikallinen ja harvinainen. Se on kuitenkin luokiteltu elinvoimaiseksi, koska sen kannankehitys on vakaa eikä sen uskota olevan vaarallisen vähälukuinen.

## Lähteet
Anzoátegui

**Anzoátegui** on Venezuelan osavaltio.  Vuonna 2011 siellä oli 1,47 miljoonaa asukasta. Osavaltion pääkaupunki on Barcelona. Anzoátegui sijaitsee lähes kokonaan rannikon tasankoalueella. Karjankasvatus on ollut kauan tärkeä elinkeino, ja 1930-luvulla Anzoáteguista löytyi myös öljyä.

## Lähteet

## Aiheesta muualla
Norsunluurannikko yleisurheilun maailmanmestaruuskilpailuissa

**[[Norsunluurannikko]]** on saavuttanut yleisurheilun maailmanmestaruuskilpailuissa viisi mitalia. Murielle Ahouré sijoittui Moskovassa 2013 hopealle sekä 100 metrin että 200 metrin juoksuissa ja Marie-Josée Ta Lou sijoittui Lontoossa 2017 hopealle 100 metrin ja 200 metrin juoksuissa ja Dohassa 2019 pronssille 100 metrin juoksussa.

## Norsunluurannikon MM-mitalit kisoittain

## Norsunluurannikon MM-mitalit lajeittain

### Naiset

## Norsunluurannikon MM-mitaliurheilijat

## Lähteet

* 
* 
* 
* 
* 
* 
*
Britannian tennisliitto

**Britannian tennisliitto** (, LTA) on tenniksen kattojärjestö Yhdistyneessä kuningaskunnassa. Liitto perustettiin vuonna 1888. Liiton toimitusjohtajana toimii Roger Draper.

## Lähteet

## Aiheesta muualla
*Lawn Tennis Associationin kotisivut
Teuvo Hellén

**Teuvo Hellén** (14. maaliskuuta 1923 – 26. maaliskuuta 2011) oli suomalainen jääkiekkopuolustaja. Hän pelasi SM-sarjassa yhteensä kymmenen kautta, joista yhdeksänä hän edusti Tampereen Ilvestä ja yhtenä paikalliskilpailija TBK:ta. Hellén toimi Ilveksen kapteenina kausina 1946–1947 ja 1947–1948. Hän voitti urallaan neljä Suomen mestaruutta, kaksi hopeaa ja yhden pronssin.

## Lähteet
Luettelo Botswanan lentoyhtiöistä

Tämä on **luettelo [[lentoyhtiö]]istä**, jotka operoivat tai ovat operoineet Botswanassa.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä

## Lähteet
John Paul Stapp

**John Paul Stapp** (11. heinäkuuta, 1910 Bahia, Brasilia – 13. marraskuuta, 1999 Alamogordo, USA) oli sekä yhdysvaltalainen lääkäri että sotilashenkilö. Ilmavoimien everstin arvoisena hän teki kiihtyvyyskokeen, testatakseen voiko ihminen selviytyä hengissä rajusta kiihtyvyydestä. Sellainen seuraa esimerkiksi lentäjän joutuessa turvautumaan heittoistuimeen suuresta lentonopeudesta.

Eversti Stapp loukkaantui rajun kiihtyvyyden ja suurten G-voimien (suurin kiihtyvyys oli 46.2 G) vaikutuksesta, muttei vakavasti. Stapp suoritti kokeensa rakettikäytöisellä vauhtikelkalla vuonna 1954. Stapp'in rakettikelkka oli kuomuton eli avonainen ja täysin suojaamaton. Kelkan nopeudeksi saatiin 632 mailia tunnissa eli 1&nbsp;017&nbsp;km/h. John Paul Stapp saikin tästä nimityksen: "Nopein mies maan päällä". Rakettikelkka kiihtyi 1,5 sekunnissa yli 1&nbsp;000&nbsp;km/h nopeuteen, vain 1&nbsp;100 metrin mittaiselta radalta. Kelkka pysäytettiin vesijarrujen avulla.

Stapp vaikutti tuolloin uuden tieteenalan, avaruuslääketieteen, kehittymiseen merkittävästi. Koulutuspätevyydeltään John Stapp oli lääketieteen tohtori. Stapp oli toiminut myös vaikuttamalla muun muassa Joseph Kittingerin taustavoimana.

## Lähteet
* Popp, Georg & Pleticha, Heinrich: *Miljoona Vuotta - Viisi sekuntia* (*Wir leben seit fünf sekunden*, alk. saks. 1958, Arena-Verlag. Würzburg, Länsi-Saksa, suom. Aarno Peromies), Wsoy, 1962

### Viitteet

## Aiheesta muualla
* Fastest Man on Earth- John Paul Stapp ejectionsite.com 
* Badass of the Week: John Paul Stapp badassoftheweek.com 
* Stapp: History stapp.org
* International Space Hall of Fame nmspacemuseum.org 
* National Aviation Hall of Fame  nationalaviation.org
Gino Odjick

**Wayne Gino Odjick** (7. syyskuuta 1970 Maniwaki, Quebec, Kanada – 15. tammikuuta 2023) oli kanadalainen jääkiekkohyökkääjä. Hän pelasi urallaan 12 kautta NHL:ssä edustaen Vancouver Canucksia, New York Islandersia, Philadelphia Flyersiä ja Montreal Canadiensia.
Odjick kuoli harvinaisen sydänsairauden aiheuttamaan sydänkohtaukseen.

## Tausta
Gino Odjick syntyi Kitigan Zibi -nimisessä algonkinintiaanien reservaatissa lähellä Maniwakin kaupunkia Quebecin provinssissa. Gino oli perheensä neljäs lapsi ja kaikkiaan kuudesta lapsesta ainoa poika. Kuuden oman lapsen lisäksi hänen perheessään oli ainakin 32 kasvattilasta. Ginon alkuperäinen nimi oli Wayne, mutta se vaihdettiin sen jälkeen kun kävi ilmi, että reservaatissa oli toinenkin lapsi nimeltään Wayne. 

Gino pelasi jääkiekkoa heti opittuaan luistelemaan, mutta ensimmäiseen varsinaiseen joukkueeseen hän liittyi vasta 11-vuotiaana. Hän pelasi 15-vuotiaaksi asti paikallisen reservaatin joukkueessa, joka pelaili lähinnä ammattilaisjoukkueiden reservimiehistöjä vastaan. 15-vuotiaana hän harkitsi jääkiekon lopettamista ja siirtymistä muiden harrastusten pariin, mutta pääsi kuitenkin try-outille Ontarion Tier II junioriliigan Hawkesbury Hawksin joukkueeseen. Siihen asti Odjickin rooli oli ollut puolustava puolustaja, mutta Hawkesburyssa hänestä tehtiin joukkueen "enforcer" koska hänen taitonsa eivät riittäneet puolustajan paikalle. Tässä vaiheessa hän myös sai lempinimensä "The Algonquin Assasin".

## Ura
Vancouver Canucks  Odjickin viidennellä kierroksella (86. varausvuorolla) vuoden  varaustilaisuudessa, ja hän pelasi ensimmäisen NHL-ottelunsa heti seuraavalla kaudella. Kaikkiaan Odjick pelasi Canucksissa lähes kahdeksan kautta. Hän ei ollut varsinaisesti taitopelaaja, vaan hänellä oli niin sanottu poliisin rooli. Osan ajastaan Vancouverissa Odjick pelasi samassa ketjussa taitavan Pavel Buren kanssa, ja kaudella 1993–1994 Odjick teki uransa ennätyspisteiksi jääneet tehot 16+13=29. Maaliskuussa 1998 Canucks ja New York Islanders tekivät vaihtokaupan jossa Jason Strudwick saapui Vancouveriin ja toiseen suuntaan matkasi Odjick.

Odjick edusti Islandersia 82 ottelussa ennenkuin Islanders kauppasi Philadelphia Flyersiin vastineeksi Mikael Anderssonista ja 5. kierroksen varausvuorosta kesälle 2000. Siellä Odick pelasi vain 30 ottelussa ja saman vuoden joulukuussa hänet myytiin Montreal Canadiensille vastineeksi P.J. Stockista ja 3. kierroksen varausvuorosta kesän 2001 varaustilaisuudessa.

Kaudella 1996–1997 hän voitti NHL:n jäähytilaston kerättyään 371 rangaistusminuuttia.

Odjickin ura päättyi Montreal Canadiensin paidassa ennen kauden 2002–2003 alkua, koska hän sai aivotärähdyksen kiekon osuttua hänen päähänsä kautta edeltäneissä harjoituksissa.

## Lähteet
Mezzogiorno

**Mezzogiorno** ([ˌmɛddzoˈdʒorno], ) on Etelä-Italiasta käytetty nimitys. Alue ja sen väestö muodostavat oman sosiokulttuurisen kokonaisuutensa osana Italiaa ja italialaisia. Alueena se kattaa suunnilleen Molempain Sisiliain kuningaskunnan alueen eli Apulian, Basilicatan, Calabrian, Campanian, Molisen, Abruzzon ja Sisilian sekä Sardinian hallintoalueet.

Alue eli kukoistuskauttaan idän ja lännen kohtauspaikkana foinikialaisten, kreikkalaisten ja roomalaisten ansiosta. Tämän jälkeen se vaipui köyhyyteen, mistä se ei ole vieläkään päässyt irti.

1800-luvun puolivälissä Etelä- ja Pohjois-Italia alkoivat lähentyä, mutta niiden välillä oleva kuilu on vieläkin olemassa. 1950-luvulla Italia alkoi kehittää aluetta aloittamalla maauudistuksen, perustamalla teollisuutta ja rakentamalla teitä.

## Lähteet

## Aiheesta muualla
Mestaruussarja

**Mestaruussarja** tarkoittaa kilpailua, jossa pelaaja tai joukkue päätetään parhaaksi eli mestariksi kyseisessä pelissä, lajissa tai muussa vastaavassa. Mestarussarjat voivat olla vuosittain kilpailtavia kausia, esimerkiksi Formula 1 -kaudet tai rallin maailmanmestaruussarjan kaudet. Sarjat voivat olla kansainvälisiä tai kansallisia (esimerkiksi Suomen mestaruussarjat), ikäluokan mukaan (nuorten tai senioreiden sarjat), sukupuolen mukaan (miesten ja naisten sarjat) tai muun ryhmittelyn mukaan. Korkeimpana mestaruussarjana pidetään usein lajikohtaista kansainvälistä maailmanmestaruussarjaa. Eräissä lajeissa kuten nyrkkeilyssä on useita järjestöjä, jotka järjestävät omia mestaruussarjojaan, joita myös kutsutaan maailmanmestaruussarjoiksi.

Mestaruussarjalla voidaan tarkoittaa muun muassa seuraavia urheilusarjoja:
* Englannin mestaruussarja, jalkapallo
* Mestaruussarja, jalkapallon SM-sarja
* Mestaruussarja, jääkiekon SM-sarja

## Lähteet
Pajtim Kasami

**Pajtim Kasami** (s. 2. kesäkuuta 1992 Andelfingen, Sveitsi) on sveitsiläis-makedonialainen jalkapalloilija, joka edustaa sveitsiläistä jalkapalloseura Sionia. Kasami on keskikenttäpelaaja.

## Lähteet
August Schellenberg

**August Schellenberg** (25. heinäkuuta 1936 Montreal, Kanada – 15. elokuuta 2013 Dallas, Yhdysvallat) oli kanadalaissyntyinen näyttelijä, joka tunnettiin rooleistaan Free Willy -elokuvissa. Hän esiintyi myös lukuisissa televisiosarjoissa. Schellenberg oli Emmy-ehdokkaana vuonna 2007 sivuosastaan Istuva Härkä -intiaanipäällikkönä HBO:n televisioelokuvassa *[[Haudatkaa sydämeni Wounded Kneehen (vuoden 2007 elokuva)|Haudatkaa sydämeni Wounded Kneehen]]*.

Schellenbergin äiti oli mohawk-englantilaista syntyperää ja hänen isänsä oli sveitsiläis-saksalainen. Schellenberg opiskeli näyttelemistä Montrealissa, Kanadan kansallisessa teatterikorkeakoulussa ()

## Lähteet

## Aiheesta muualla
*
Puuterivippa

**Puuterivippa** on pieni, pehmeä, useimmiten pyöreän muotoinen tyyny, jolla levitetään puuteria tai poskipunaa iholle. Puuterivippoja valmistetaan useista eri materiaaleista, nykyisin lähinnä puuvillasta tai sametista. Sienen sisällä saattaa olla vaahtomuovipala ja sen kääntöpuolella nauha, jolla vipasta saa hyvän otteen. 

## Katso myös
*Puuterihuisku